
PREKIŲ PIRKIMO-PARDAVIMO SUTARTIES SPECIALIOSIOS SĄLYGOS

	Sutarties pavadinimas
	Dujos bei dujų mišiniai. Balionų nuoma

	Sutarties data
	Nurodyta metaduomenyse

	Sutarties numeris
	Nurodytas metaduomenyse




	1. SUTARTIES ŠALYS

	1.1. Pirkėjas
	1.1.1. Pavadinimas
	Valstybinis mokslinių tyrimų institutas Fizinių ir technologijos mokslų centras

	
	1.1.2. Juridinio asmens kodas
	302496128

	
	1.1.3. Adresas
	Savanorių pr. 231, LT-02300 Vilnius

	
	1.1.4. PVM mokėtojo kodas
	LT100005300110

	
	1.1.5. Atsiskaitomoji sąskaita
	LT564040063610001671 EUR

	
	1.1.6. Bankas, banko kodas
	Lietuvos Respublikos finansų ministerija, 40400

	
	1.1.7. Telefonas
	+370 645 15550

	
	1.1.8. El. paštas
	info@ftmc.lt 

	
	1.1.9. Šalies atstovas
	

	
	1.1.10. Atstovavimo pagrindas
	

	1.2. Tiekėjas
	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą SABIS priėmimą
	(nurodoma sutarties sudarymo metu: skyrius, pareigos, vardas, pavardė, tel., el. paštą)

	2.2. Tiekėjo kontaktiniai asmenys, atsakingi už Sutarties vykdymą
	(nurodoma sutarties sudarymo metu: skyrius, pareigos, vardas, pavardė, tel., el. paštą)

	3. SUTARTIES DALYKAS

	3.1. Sutarties dalykas 
	Šia Sutartimi Pardavėjas įsipareigoja Sutartyje numatytomis sąlygomis perduoti Pirkėjo nuosavybėn Prekes, numatytas Sutarties priede Nr. 2 (toliau vadinama “Techninė specifikacija. Kaina”), o Pirkėjas įsipareigoja priimti Prekes ir sumokėti už jas nustatytą kainą. 
Pardavėjas perduoda laikinai valdyti ir naudotis Pirkėjui užpildytą dujomis Balionų įrangą, o Pirkėjas įsipareigoja šioje Sutartyje nustatytomis sąlygomis ir tvarka sumokėti nustatytą nuomos mokestį. 
Tiekėjo įranga (dujų balionai) visu nuomos laikotarpiu ir jam pasibaigus išliks Tiekėjo nuosavybe. 
Šia Sutartimi Pirkėjas Sutarties galiojimo metu neįsipareigoja pirkti iš Pardavėjo visų Sutarties priede Nr. 2 nurodytų prekių. Dujos bus perkamos pagal Perkančiosios organizacijos poreikį, pagal atskirus užsakymus.
Pirkėjas turi teisę koreguoti perkamų Prekių kiekius, t. y. atskirose eilutėse nurodytas Prekių kiekis gali būti keičiamas (didėti ar mažėti), neviršijant bendros nurodytos maksimalios Sutarties vertės. 
Esant poreikiui, Pirkėjas gali įsigyti prekių sąraše nenurodytų dujų neviršijant 10 procentų sutarties vertės. Tačiau bendra sutarties suma negali viršyti sutartyje nurodytos maksimalios sutarties kainos. Už šias prekes bus apmokėta ne didesnėmis nei užsakymo dieną tiekėjo prekybos vietoje, ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis.
Esant perkančiosios organizacijos poreikiui ir tiekėjo sutikimui, pasiliekama teisė užsakyti dujų pagal tiekėjo pasiūlytus įkainius kitokių dydžių tarose, įkainį apskaičiuojant proporcingai pagal taros dydžiu artimiausios taros dydį.
Išsamus Prekių aprašymas ir kiti reikalavimai tiekiamoms Prekėms nustatyti Sutarties priede Nr. 2 „Techninė specifikacija. Kaina“ (toliau – Techninė specifikacija).
Pirkėjas, įsigydamas Prekes savo gamybiniams/ ūkiniams tikslams bei poreikiams, įsipareigoja jas naudoti tik pagal prekių tikslinę paskirtį. Pirkėjas garantuoja, kad pateiktas pildymui dujų balionas buvo eksploatuotas vadovaujantis LR laikinosiomis besiūlių dujų balionų taisyklėmis ir jame nėra pašalinių teršalų, degiųjų/sprogiųjų medžiagų bei tepalų. 
Pirkėjas įsipareigoja neleisti naudotis Balionų įranga jokiems tretiesiems asmenims, neinformavęs apie tai Pardavėjo ir negavęs pastarojo sutikimo. 
Pirkėjas įsipareigoja išsinuomotą Balionų įrangą pildymui dujomis pateikti tik Pardavėjui. Pirkėjas visiškai atsako už bet kuriuos Balionų įrangos pažeidimus, gedimus, padarytus pildant Balionų įrangą ne Pardavėjo dujomis.
Pirkėjas praradęs, pametęs ar kitaip sunaikinęs Balionų įrangą įsipareigoja pardavėjui sumokėti baudą: 230 Eur už vieną vienetą.
Nutraukus Sutartį, Pirkėjas privalo grąžinti Balionų įrangą Pardavėjui ne vėliau kaip Sutarties nutraukimo dieną tokios būklės bei sudėties, kokia ji buvo perdavimo dieną, atsižvelgiant į normalų jos nusidėvėjimą. Jei Balionų įrangą pasiima ar grąžina Pirkėjo atstovas, jis turi pateikti Pardavėjui visus įgaliojimus ir kitus dokumentus, patvirtinančius atstovo teisę veikti Pirkėjo vardu pasiimant ir/ar grąžinant Balionų įrangą. Tokio įgaliojimo nepateikus, Balionų įranga neperduodama ir nepriimama. Pardavėjas turi teisę pasilikti sau įgaliojimų ir kitų reikalingų dokumentų kopijas.

	3.2. Pirkimo pavadinimas ir numeris
	(nurodoma sutarties sudarymo metu)

	3.3. Informacija apie Europos Sąjungos lėšomis finansuojamą projektą arba kitą projektą
	Netaikoma

	4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA

	4.1. Prekių pristatymo terminas, kai Prekės pristatomos dalimis
	Nurodyta Sutarties 4.3. punkte

	4.2. Prekių (ar jų dalies) pristatymo termino pratęsimas
	Tiekėjas turi teisę į Prekių pristatymo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Prekių tiekimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 2 d. d., apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Prekių pristatymo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei 2 savaičių laikotarpiui.

	4.3. Užsakymų teikimo tvarka
	4.3.1. Prekių pristatymas Pirkėjui vykdomas Pardavėjo arba Pirkėjo transportu pagal išankstinį šalių susitarimą. Jeigu Prekių pristatymas vykdomas Pardavėjo transportu, Pirkėjas privalo užtikrinti tinkamą Pardavėjo krovininio transporto įvažiavimą į Pirkėjo teritoriją bei privažiavimą prie Prekių iškrovimo vietos. 
4.3.2. Pardavėjas įsipareigoja pateikti Pirkėjui jo užsakytas Prekes Pirkėjo pageidaujamu laiku, jeigu:
4.3.3. Pirkėjas yra laiku ir tinkamai atsiskaitęs su Pardavėju už anksčiau pateiktas Prekes pagal šią Sutartį su Pardavėju.
4.3. Prekės Pirkėjui tiekiamos partijomis (dalimis), žodinių ir rašytinių užsakymų pagrindu. Užsakant prekes, Pirkėjas nurodo:
- perkančios organizacijos pavadinimą;
 - užsakančio padalinio/skyriaus pavadinimą bei užsakančio asmens vardą, pavardę;
-  tikslų prekių pristatymo adresą;
- prekių pavadinimą ir pageidaujamą kiekį;
- pageidaujamą dujų pristatymo laiką.
4.3.5. Dujų bei paslaugų užsakymas vykdomas telefonu Vilniuje tel. ...... arba el. paštu:.... 
4.3.6. Užsakymų įvykdymo terminai ne vėliau kaip iki 12 val. (užsakymą pateikus po 12 val. laikoma, jog užsakymas gautas po to einančią darbo dieną):
4.3.7.  Pristatymo terminai po užsakymo pateikimo: 
- Techninių dujų ir mišinių, skysto azoto bei spec. dujų iki 5.0 švarumo klasės, 3 darbo dienos. Skubaus pristatymo terminas, 1 darbo diena.
- Aukštesnės nei 5.0 švarumo klasės dujų bei spec. reduktorių 2-4 savaitės.
Skubaus pristatymo terminas: ne ilgiau kaip per 2 (dvi) savaites.
- Prekių bei paslaugų nenumatytų šios sutarties priede Nr. 1 užsakymų įvykdymas derinamas kiekvienu konkrečiu atveju.

	4.4. Dėl minimalios užsakymo vertės / apimties
	Netaikoma

	4.5. Kartu su Prekėmis pateikiami dokumentai 
	4.5.1. Kartu su Prekėmis pateikiami šie dokumentai: perdavimo–priėmimo 
aktas arba važtaraštis. Tiekėjui nepateikus nurodytų dokumentų, laikoma, kad Prekės neatitinka Sutartyje nustatytų reikalavimų. 
Priimdamas prekes Pirkėjas turi teisę patikrinti Prekes (jų kiekį, komplektaciją ir pan.), ir dėl pastebėtų Prekių trūkumų per 1 (vieną) darbo dieną nuo Prekių priėmimo pareikšti Pardavėjui pretenziją raštu.
4.5.2. Prekių patikrinimo išlaidos tenka Pirkėjui, išskyrus atvejus, jei patikrinimo metu nustatyta, kad Prekės neatitinka joms keliamų reikalavimų.
4.5.3. Prekių priėmimo metu nepatikrinęs Prekių kiekio ir/ar kokybės ir/arba nepareiškęs pretenzijų dėl pastebėtų trūkumų, Pirkėjas laikomas priėmęs tinkamas Prekes, ir netenka teisės reikšti Pardavėjui pretenzijų dėl Prekių kiekio ir/ar kokybės reikalavimų neatitikimo.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuoto įkainio kainodara

	5.2. Pradinės Sutarties vertė ir Sutarties kaina, kai taikoma fiksuotos kainos kainodara
	Maksimali Sutarties vertė yra (nurodyti sumą skaičiais) Eur, (nurodyti sumą žodžiais) be pridėtinės vertės mokesčio (toliau – PVM). 
PVM sudaro (nurodyti sumą skaičiais) Eur, (nurodyti sumą žodžiais).
Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM

	5.3. Sutarties kainos / įkainių perskaičiavimas taikant peržiūros taisykles
	Sutarties įkainiai bus perskaičiuojami: 
5.3.1. dėl PVM tarifo pasikeitimo; 
5.3.2. dėl kainų lygio pokyčio. 

	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai, Sutarties kaina perskaičiuojama nekeičiant Prekių kainos be PVM. 
Perskaičiuota Sutarties kaina įforminama Susitarimu ir turi būti taikoma nuo naujo PVM įvedimo datos (nepriklausomai nuo to, kada pasirašytas Susitarimas).

	5.3.2. Sutarties kainos / įkainių peržiūra dėl kitų mokesčių, lemiančių Prekių kainos / įkainių pokytį, pasikeitimo
	Netaikoma

	5.3.3. Sutarties kainos / įkainių peržiūra dėl kainų lygio pokyčio
	5.3.3.1 Bet kuri Sutarties šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos) jeigu Vartojimo prekių ir paslaugų įkainių pokytis (k), apskaičiuotas kaip nustatyta 5.3.3.6. punkte, viršija 5 procentus. 
5.3.3.2. Sutarties įkainiai peržiūrimi tik toms Prekėms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atliktas peržiūra. 
5.3.3.3. Jeigu Prekių tiekimas vėluoja dėl Tiekėjo kaltės, uždelstų pristatyti Prekių įkainiai nėra perskaičiuojami dėl kainų lygio kilimo (negali būti didinami). 
5.3.3.4. Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis arba kitų oficialių šaltinių duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo. 
5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties įkainius, perskaičiuotą Pradinės Sutarties vertę. 
5.3.3.6. Nauji Sutarties įkainiai apskaičiuojami pagal žemiau pateiktą formulę: 
a1=a+(k100×a), kur a – įkainis (Eur be PVM)) (jei peržiūra jau buvo atlikta, tai po paskutinio perskaičiavimo) 
a1 – perskaičiuota (pakeista) įkainis (Eur be PVM) 
k – pagal vartotojų kainų indeksą „Vartojimo prekių ir paslaugų“ apskai-čiuotas Vartojimo prekių ir paslaugų kainų pokytis(padidėjimas arba su-mažėjimas) (%). „k“ reikšmė skaičiuojama pagal formulę: 
k =IndnaujausiasIndpradžia×100−100, (proc.) kur 
Indnaujausias – kreipimosi dėl įkainių peržiūros išsiuntimo kitai šaliai dieną paskelbtas naujausias vartojimo prekių ir paslaugų indeksas „Vartojimo prekių ir paslaugų“. 
Indpradžia – laikotarpio pradžios datos (mėnesio) vartojimo prekių ir pas-laugų indeksas „Vartojimo prekių ir paslaugų“. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mė-nuo. Antrojo ir vėlesnių perskaičiavimų atveju laikotarpio pradžia (mė-nuo) yra paskutinio perskaičiavimo metu naudotos paskelbto atitinkamo indekso reikšmės mėnuo. 
5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio. 

	5.3.4. Sutarties kainos / įkainių peržiūra dėl kainų lygio pokyčio pagal Prekių grupių kainų pokyčius
	Netaikoma

	5.4. Sutarties kainos / įkainių apskaičiavimas taikant kiekio (apimties) keitimo taisykles
	Netaikoma

	5.5. Atsiskaitymo su Tiekėju terminas ir tvarka
	Pirkėjas atsiskaito su Tiekėju ne vėliau kaip per 30 (trisdešimt) kalendo-rinių dienų nuo Sąskaitos gavimo per SABIS sistemą dienos. 
Apmokėjimo sąlygos: įvykdžius užsakymą, mokama už konkretų kiekį / apimtį pagal nustatytus įkainius. 

	5.6. Avansas
	Netaikoma

	5.7. Avanso užtikrinimas
	Netaikoma 

	6. PREKIŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Netaikoma

	6.2. Garantinė priežiūra
	Netaikoma

	6.3. Kokybinių kriterijų įgyvendinimo ir tikrinimo
 tvarka
	Netaikoma 

	7. SUTARTIES VYKDYMUI PASITELKIAMI SUBTIEKĖJAI

	Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.
arba
Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [...] „Sutarties vykdymui pasitelkiami subtiekėjai ir (ar) specialistai“.

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį tinkamas įvykdymas užtikrinamas netesybomis: bauda, nurodyta šios sutarties 9 skyriuje. 


	8.2. Sutarties įvykdymo užtikrinimo galiojimo terminas
	Netaikoma

	8.3. Sutarties įvykdymo užtikrinimo pateikimas 
	Netaikoma

	9. SUTARTIES ĮVYKDYMO UŽTIKRINIMAS.	

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. 

	9.2. Tiekėjui taikomos netesybos
	9.2.1. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento  dydžio delspinigius už kiekvieną uždelstą dieną nuo laiku neperduotų Prekių ar Prekių, turinčių trūkumų, kainos be PVM. 
9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 punktą, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku negrąžintos permokos, kainos be PVM.
9.2.3. Tiekėjas privalo sumokėti Pirkėjui netesybas per 10 dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos. 

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 5 procentų dydžio bauda nuo Pradinės Sutarties vertės be PVM, nurodytos Specialiųjų sąlygų 5.2 punkte. 
9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 5 procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos 
	Netaikoma

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	200,00 (dviejų šimtų) eurų bauda

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Netaikoma

	9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu
	Netaikoma 

	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma

	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	Netaikoma

	9.10. Kitos netesybos
	Netaikoma

	10. ESMINĖS SUTARTIES SĄLYGOS

	10.1. Esminės Sutarties sąlygos
	Techninę specifikaciją atitinkančių prekių pristatymas Sutartyje numatytais terminais ir įkainiais.

	10.2. Dideli arba nuolatiniai esminės Sutarties sąlygos vykdymo trūkumai
	Netaikoma 

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties pasirašymo
dienos (antrosios Šalies pasirašymo dieną). Nustatomas pradinis 12 mėnesių sutarties galiojimas, su galimybe pratęsti sutartį 2 k. po 12 mėn. Nesant šalių prieštaravimų, sutarties vykdymo laikotarpis be papildomų rašytinių sutikimų prasitęsia vis naujiems 12 mėnesių laikotarpiams. Tačiau Sutarties trukmė ne ilgesnė nei bus išpirkta maksimali pirkimui skirta suma. Bet kuri šalis turi teisę oficialiu raštu išreikšti valią nepratęsti sutarties. Tiekėjas tai turi atlikti likus ne mažiau nei 2 mėnesiams iki Sutarties nutraukimo.
Sutartis pakeičia visas iki šiol galiojusias pirkimo-pardavimo bei balionų įrangos nuomos sutartis pasirašytas tarp Pirkėjo ir Pardavėjo, ir laikoma, kad balionų įranga perduota bei negrąžinta pagal anksčiau galiojusią (-ias) sutartį (-is) perduodama Pirkėjui naujosios sutarties pagrindu. 

	11.2. Sutarties galiojimo termino pratęsimas
	Netaikoma

	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka. 


	12.2. Esminiai Sutarties pažeidimai
	11.2.1. jeigu Tiekėjas nevykdo prisiimtų įsipareigojimų už Sutartyje nusta-tytus Sutarties įkainius; 
11.2.4. Tiekėjas daugiau kaip 2 (du) kartus pristato Prekes, kurios neatitinka Sutartyje ir (ar) Įstatymuose nustatytų reikalavimų Prekėms. 

	13. APLINKOSAUGINIAI IR SOCIALINIAI KRITERIJAI 

	13.1. Aplinkosauginių kriterijų nustatymo teisinis pagrindas
	Tiekėjas privalo Prekes atvežti Pirkėjui ne kelių eismo piko valandomis, pirmadieniais − penktadieniais nuo 10:00 iki 16:00 val. Už Prekių priėmimą atsakingas Pirkėjo atstovas, nurodytas šios Specialiųjų sąlygų 2.1 punkte priimdamas Prekes fiziškai įsitikina, ar Tiekėjas Prekes pristatė ne kelių eismo piko valandomis. Nustačius, kad Tiekėjas šiame punkte nustatyto reikalavimo nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda.
Tiekėjas įsipareigoja bendrauti su Pirkėju elektroninėmis priemonėmis (telefonu, elektroniniu paštu ar kt.), mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Pirkėjui turi būti pateikti tik elektroniniu formatu (jeigu Sutartyje ir (ar) jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą - tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.

	13.3.  Su perkamomis Prekėmis susiję socialiniai kriterijai
	Netaikoma

	14. BENDRŲJŲ SĄLYGŲ PAKEITIMAI IR PAPILDYMAI 
(jeigu būtina dėl konkretaus Sutarties dalyko specifikos) 

	14.1.
	Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

	15. SUTARTIES PRIEDAI

	15.1. Priedas Nr. 1
	Pasiūlymas

	15.2. Priedas Nr. 2
	Techninė specifikacija. Kaina

	15.3. Priedas Nr. 3
	Sutarties bendrosios sąlygos

	16. ŠALIŲ ATSTOVŲ PARAŠAI

	PIRKĖJAS
	TIEKĖJAS

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)

	
(parašas)
	
(parašas)






